[pic] | COMISIA EUROPEANĂ |

Bruxelles, 24.2.2011

COM(2011) 90 final

2008/0142 (COD)

AVIZ AL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene, cu privire la amendamentele Parlamentului European la poziția Consiliului în primă lectură privind propunerea de

DIRECTIVĂ A PARLAMENTULUI EUROPEAN ȘI A CONSILIULUI privind aplicarea drepturilor pacienților în cadrul asistenței medicale transfrontaliere

2008/0142 (COD)

AVIZ AL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene, cu privire la amendamentele Parlamentului European la poziția Consiliului în primă lectură privind propunerea de

DIRECTIVĂ A PARLAMENTULUI EUROPEAN ȘI A CONSILIULUI privind aplicarea drepturilor pacienților în cadrul asistenței medicale transfrontaliere

1. Introducere

Conform articolului 294 alineatul (7) litera (c) din Tratatul privind funcționarea Uniunii Europene (TFUE), Comisia trebuie să emită un aviz cu privire la amendamentele propuse de Parlamentul European la a doua lectură. Comisia prezintă mai jos avizul său privind amendamentele propuse de Parlament.

2. Istoricul dosarului

Data transmiterii propunerii către Parlamentul European și către Consiliu [document COM(2008)414 final – 2008/0142(COD)]: | 2 iulie 2008 |

Data avizului Comitetului Economic și Social European: | 4 decembrie 2008 |

Data avizului Comitetului Regiunilor: | 12 februarie 2009 |

Data avizului Parlamentului European în primă lectură: | 23 aprilie 2009 |

Data transmiterii propunerii modificate: | nu este cazul |

Data acordului politic: | 8 iunie 2010 |

Data adoptării poziției Consiliului: | 13 septembrie 2010 |

Data avizului Parlamentului European, a doua lectură: | 19 ianuarie 2011 |

3. Obiectul propunerii

Obiectivul general al directivei propuse este de a se stabili un cadru clar și coerent pentru rambursarea asistenței medicale în cadrul UE, în cazuri în care asistența se asigură într-un alt stat membru decât țara de afiliere (asistență medicală transfrontalieră). Această inițiativă se bazează pe jurisprudența Curții de Justiție, prin care se confirmă că, independent de drepturile la tratament programat într-un alt stat membru, garantate prin Regulamentele (CE) nr. 883/2004 și (CE) nr. 987/2009, pacienții asigurați au dreptul de a beneficia de tratament medical într-un alt stat membru în conformitate cu articolul 56 din TFUE.

Pentru atingerea acestui obiectiv, propunerea se axează pe trei domenii principale: (1) garanții care să le permită pacienților să beneficieze de asistență medicală sigură și de înaltă calitate, (2) reguli care să clarifice drepturile la rambursarea asistenței medicale transfrontaliere și (3) cooperarea la nivelul UE privind asistența medicală în domeniul recunoașterii rețetelor, al rețelelor de referință europene, al evaluării tehnologiei medicale și al e-Sănătății.

4. Avizul Comisiei privind amendamentele Parlamentului European

În a doua lectură, Parlamentul European a votat un text consolidat care conține o serie de amendamente la textul poziției Consiliului în primă lectură. Textul este rezultatul negocierilor între Parlament, Consiliu și Comisie. Majoritatea amendamentelor sunt în conformitate cu propunerea inițială a Comisiei și, în consecință, pot fi acceptate în cadrul unui compromis general.

Prin urmare, Comisia acceptă toate amendamentele votate de Parlament.